# Maistre Pierre Pathelin, reproduction en facsimilé de 1485/2

Comme signalé dans la préface, le fac-similé a été complété par des passages provenant d’autres sources. Outre la mention « IMITATION MODERNE » signalant qu’il s’agit d’une imitation de la typographie originale, nous avons placé les passages concernées entre des traits pour en facilité le repérage. Toutefois cette mention étant centrée sur la hauteur de la page, nous ne savons pas exactement ce qui resort ou pas du travail du typographe Le Roy.

## Maiſtre Pierre pathelin

Saincte marie guillemette Pour quelque paine que ie mette a cabaſſer na ramaſſer nous ne pouons rien amaſſer or vis ie que iauocaſſoye
Par noſtre dame ie y penſoye dont on chante en aduaocaſſaige mais on ne vous tient pas ſi ſaige des quatre pars comme on ſoulloit Je vis que chaſcun vous vouloit auoir. pour gangner ſa querelle maintanant chaſcun vous appelle par tout aduocat deſſoubz lorme
Encor ne le dis ie pas pour me vanter. mais na au territoire ou nous tenons noſtre auditoire homme plus ſaige fors le maire
Auſſy a il leu le grimaire et aprins a clerc longue piece
A qui veez vous que ne deſpeſche
Sa cauſe ſe ie my vueil mettre et ſi na prins oncques a lettre que vng peu. mais ie moſe vanter que ie ſay auſſi bien chanter ou liure auecques noſtre preſtre que ſe ieuſſes eſte a maiſtre autant que charles en eſpaigne
Que nous vault cecy pas enpaigne nous mourons de fine famine noz robbes ſont plus queſtamine reſes. et ne pouons ſauoir comment nous en peuſſons auoir et que nous vault voſtre ſcience
Taiſiez vous. par ma conſcience ſe ie vueil mon ſens eſprouuez ie ſcauray bien ou en trouuer des robbes et des chapperons ſe dieu plaiſt nous eſchaperons et ſerons remis ſus en leure de a en peu deure dieu labeure ſil conuient que ie maplicque a bouter auant ma praticque on ne ſcaura trouuer mon per
Par ſaint iaques non de tromper vous en eſtes ung fin droit maiſtre
Par celuy dieu qui me fiſt naiſtre mais de droitte aduocaſſerie
Par ma foy, mais de tromperie combien vrayement je m’en aduiſ quand a vray dire ſans clergiſe et ſans ſens naturel vous eſtes tenu lune des chaudes teſtes qui ſoit en toute la paroiſſe
Il ny a nul qui ſe congnoiſſe ſi hault en aduocation
Maiſt dieu mais en trompacion
au mains en auez vous le los
Si ont ceulx qui de camelos ſont veſtus et de camocas quilz dient qui ſont aduocas mais pourtant ne le ſont ilz mye laiſſons en paix ceſte bauerie ie vueil aler a la foire
A la foire
Par ſaint iean voire. a la foire gentil marchande ous deſplaiſt il ſe ie marchande du drap ou quelque aultre ſuſſraige qui ſoit bon pour noſtre meſnaige nous navons robbe qui rien vaille
Vous navez ne denier ne maille qui ferez-vous
Vous ne ſcavez belle dame ſe vous navez du drap pour nous deux largement ſi me defmentez hardiement quel couleur vous ſemble plus belle dung gris vair dune brunette ou dautre il le me fault ſcauoir.
Tel que vous le pourrez auoir qui emprunte ne choiſiſt mye
Pour vous, deux aulnes et demye et moy trois voire bien quatre ce ſont
Vous comptez ſans rabatre qui dyable vous les preſtera
Que vous en chaut qui ſe fera On les me preſtera vrayement a rendre au iour du iugement car plus toſt ne ſera-ce point
Auant mon amy en ce point quel que ſoit en ſera couuert
Jacheteray ou gris ou vert et pour ung blanchet guillemette me fault .iii. quartiers de brunette ou une aulne
Se maiſt dieu voire. alez nombliez pas a boire ſe vous trouvez martin garant
Gardez tout
He dieu quel marchand pleuſt or a dieu qui ny viſt goutte
N’eſt ce pas y la ien fais doubte et ſi eſt par ſainte marie il ſe melle de drapperie dieu il ſoit
Et dieu vous doint ioie
Or ainſi m’aiſt dieu que iauoie de vous veoir grant voulente comment ſe pourte la ſante
eſtes-vous ſain & dru guillaume
Ouy par dieu
Sa ceſte pauline
comment vous va
Et bien, vrayement a voſtre bon commandement et vous
Par ſaint pierre lapoſtre comme celluy qui eſt tout voſtre Ainsi vous eſbatez
Et voire
Mais marchans ce devez vous croire ne font pas touſiours à leur guiſe
Comment ſe porte marchandiſe
ſen peult-on ne ſoigner ni paiſtre
Et ſe maiſt dieu, mon doulx maiſtre ie ne ſcay touſiurs hay auant
Ha queſtoit ung homme ſcauant je requier dieu quil en ait lame de voſtre pere doulce dame Il meſt aduis tout clerement que ceſt il de vous proprement queſtoit ce ung bon marchand & ſaige
vous luy reſemblez de viſaige par dieu comme droitte paincture ſe dieu euſt oncq de creature mercy dieu vray pardon luy fasse a lame
Amen par ſa grace et de nous quant il luy plaira
par ma foy il me deſclaira mainteſfois et bien largement
le temps quon doit preſentement moult de fois men eſt ſouvenu et puis lors il eſtoit tenu ung des bous
Séez vous beau ſire Il eſt bien temps de vous le dire mais ie ſuis ainſi gracieux
Je ſuie bien par le corps précieux il auoit
Vrayement vous vous ſerrez
Voulentiers ha que vous verrez quil me diſt de grans merueilles Ainſi maiſt dieu que des cœilles du nez. de la bouche & des yeulx oncq enfant ne reſemblaſt mieulx a pere. quel menton forche
vrayement ceſtes vous tout poche
et qui diroit a voſtre mere que ne feuſſiez fils voſtre pere il auroit grant fain de tancer ſans faulte ie ne puis pencer comment nature en ſes ouuraiges
Forma deux ſi pareilz viſaige et lung comme lautre tachie car quoy. qui vous aurait crachie tous deux encontre la paroy dune maniere et dung arroy ſi ſeriez-vous sans diſſerence or ſire, la bonne Laurence voſtre belle ante mourut elle
Nennin dea !
Que la vis ie belle
et grande et droitte et gracieuſe
Par la mere dieu precieuſe
vous lui reſemblez de coſsaige
comme qui vous euſt fait de naige
En ce pays n’a ſe me ſemble
lignage qui mieulx se reſemble
tant plus vous voy dieu par le pere
veez-vous la. veez voſtre pere
vous luy reſēblez mieulx que goute
deau ie nen fais nulle doubte
quel vaillant bachelier c’eſtoit
le bon prudomme. et ſi preſtoit
ſes denrees qui les vouloit
dieu luy pardoint il me ſoulloit
Touſiours de ſi bon cuer rire pluſt a iheſuscriſt que le pire
de ce monde luy reſemblaſt
On ne tolliſt pas ne n’emblaſt
lung a laultre comme len fait que ce drap ycy eſt bien fait
queſt il ſouef doulx et traictis
Je lay fait faire tout faictis Ainsi des laines de mes beſtes
Enhen quel meſnaiger vous eſtes
vous nen iſtriez pas de lorine
du pere. voſtre corps ne fine
touſiours de beſoignier
Que voulez vous il faut ſongner qui veult viure et ſouſtenir paine
Ceſtui cy eſt il taint en laine
Il eſt fort comme ung cordoen
Ceſt ung treſ bon drap de rouen
je vous prometz et bien drappe
Or vrayement ien ſuis attrappe
Car ie nauoye intencion dauoir drap par la paſſion
de noſtre ſeigneur quant ie vins
Jauoye mis a part quatre vings
eſcus pour retraire une rente
mais vous en aurez vingt ou trente
ie le vois bien car la couleur m’en plaiſt treſtant que ceſt douleur
Eſcus voir. ce pourroit il faǐre
que ceulx dont vous devez retraire
ceſte rente priſſent monnoye
Et ouy bien ſe ie vouloye
tout men eſt ung en paiement
quel drap eſt cecy vraiyement
tant plus le vois et plus maſſotte
Il men fault auoir une cotte
bref et ma femme de meſme
Certes drap eſt cher comme creſme.
vous en aurez ſe vous voulez dix ou vingt frans y ſont coulez
ſi toſt.
Ne me chault couſte & vaille
Entor ay ie denier et maille quonques ne virent pere ni mere
Dieu en ſoit loue Par ſaint pere
il ne men deplairoit en piéce
Bref, ie ſuis gros de ceſte piece
il men conuient auoir
Or bien
Il couuient aduiſer combien
vous en voulez premierement tout eſt a votre commandement
quanque il en y a en la pille
et neuſſiez vous ne croix ne pille
Je le ſcay bien voſtre mercy
Voulez vous de ce pers clercy
Auant combien me couſtera la premiere aulne. dieu ſera paye des premiers ceſt rayſon vecy ung denier. ne faiſons rien qui ſoit ou dieu ne ſe nomme
Par dieu vous ditte que bō hōme et men auecs bien reſiouy voules vous a ung mot
Ouy
Chaſcune aulne vous couſtera
vingt et quatre ſolz.
Non fera vingt et quatre ſolz ſainte dame
Ilz le ma couſte, par ceſte ame
tant men fault ſe vous lauez
Dea ceſt trop
Ha vous ne ſcaues
comment le drap eſt encherry treſtout le beſtail eſt peri
ceſte yuer par la grant froidure
Vingt ſolz vingt ſolz
Et ie vous iure
que ien auray ce que ie dy
Or attendes a ſamedy vous verres vault la toiſon
dont il ſolloit eſtre foiſon
me couſta a la magdelene, huit blans par mon ſerment de laine
que ie ſoulois avoir pour quatre
Par le ſang bieu ſans plus de batre puis quainſi va donc ie marchande ſus aulnes
Et ie vous demande
combien vous en fault il auoir
Il eſt bien aiſe a ſavoir quel le a il
De brucelle
Trois aulnes pour moy & pour elle
elle eſt hault deux et demye
ce ſont ſix aulnes, ne ſont mie Et non ſont ; que ie suis beciaune
Il ne ſen fault que demie aulne
pour faire les ſix iuſtement
Jen prendray ſix tout rondement auſſi me faultil chapperon
Prenez là, nous les aulnerons ſilz ſont-elles cy ſans rabatre empreu, et deux et trois & quatre
et cinq, et ſix
Ventre ſaint pierre ric a ric
Aulnerai ie arriere
Nenny de par une longaine.
il ya ou plus perte ou plus gaigne
en la marchandiſe combien
monte tout
Nous le ſcaurons bien
a vingt et quatre ſolz chaſcune les ſix, neuf frans
Hen, ceſt pour une ce ſont huit eſcus
Maiſt dieu voire
Or ſire. les voulez-vous croire
iuſques a ia quant vous vendrez
non pas croire. vous les prendrez a mon huis en or ou monnoye
Noſtre dame ie me tordroye de beaucoup a aler par la
Hee. voſtre bouche ne parla de puis par monſeigneur ſaint gille quelle ne disoit pas evangille ceſt tres bien dit. vous vous tordriez ceſt cela. vous ne vouldriez iamais trouuer nulle achoiſon
de venir boire en ma maiſon or y beurez vous ceſte fois
Et par ſaint iacques ie ne fais guares aultre choſe que boire
Jz iray mais il fait mal daccroire
ce ſcavez-voue bien a leſtraine
Suffiſt il ſe ie vous eſtraine deſcus dor non pas de monnoye
Et ſi mangerez de mon oye par dieu que ma femme rotiſt
Vrayement ceſt homme maſſotiſt
alez deuant ſus ie yray doncques
et le porteray
Rien quiconques
que me greuera il. pas maille
ſoubz mon aiſſelle
Ne vous chaille
il vault mieux pour le plus honneſte, que ie le porte
Male feſte
men voiſe la ſaincte magdalene ſe vous en prenez ia la paine Ceſt treſ bien dit deſſoubz leſſelle.
cecy my fera une belle
boſſe. Ha ceſt treſ bien ale
Il y aura et beu 1 galle
chiez moy ains que vous en ailliez.
Je vous pry que vous me baillez mon argent dez que ie y ſerai.
Feray et par dieu non feray que nayez prins voſtre repas treſ bien. et ſi ne vouldroye pas auoir ſur moy de quoy payer
au moins viendrez vous eſſaier
quel vin ie boy. voſtre feu pere
en paſſant huchoit bien compere ou que dis-tu ou que fais tu
mais vous ne priſez ung feſtu entre vous riches les poures hommes
Et par le ſang bieu nous ſommes
plus poures
Ouay a dieu a dieu.
rendez vous tantoſt au dit lieu
et nous beurons bien ie men vant
Si feray ie alez deuant et que iaye or
Or et quoy doncques or dyable ie ny failly oncques
non or quil peult eſtre pendu en dea il ne ma pas vendu
A mon mot te a eſte auſien mais il ſera paye au myen
il luy faut or on le luy fourre
pleuſt a dieu quil ne fiſt que courre
ſans ceſſer iuſques a fin de paye
ſaint iehan il feroit plus de voye
qui ny a iusques a pampelune
Ilz ne verront ſoleil ne lune les eſcus qui me baillera de lan qui ne les memblera or neſt il ſi fort entendeur
qui ne trouve plus fort vendeur
ce trompeur la eſt bien beciaune quant pour vingt et quatre ſolz laulne
aprins drap qui n’en vault pas vingt.
Enay ie
De quoy
Que deuint voſtre vielle cote hardie
Il eſt grant beſoing quon le dye quen voulez vous faire
Rien rien en ay ie ie le diſoye bien eſt il ce drap cy
Saincte dame or par le peril de min ame il vient daucune couuerture dieux dont nous vient ceſte auenture helas helas qui le payera
Demandez vous qui ſe fera par ſaint iehan il eſt ia paie le marchant neſt pas deſuoye belle ſeur qui le ma vendu par my lecol ſoye ie pendu ſil neſt blanc cōme ung ſac de plaſtre le meſchant villain challemaſre en eſt ſaint ſur le cul
Combien couſte il doncques
Je nen doy rien il eſt paye ne vous en chaille
Vous naviez denier ne maille
Il eſt paye en quel monnoye
Et par le ſang bieu ſi auoye dame iauoye ung pariſi
Ceſt bien ale le beauniſi ou ung breuet y ont œuure ainſi lauez vous recouure et quant le terme paſſera on viendra on nous gaigera quancque auons nous ſera oſte
Par le ſang bieu il na couſte que ung denier quanc quil en ya
Benedicite maria que ung denier il ne ſe peult faire
Je vous donne ceſt œil a traire ſil en a plus en ne naura ia ſi bien chanter ne ſaura
Et qui eſt il
Ceſt ung guillaume qui a ſeurnom de ioceaulme
puis que vous le voules ſcauoir
Mais la maniere de lauoir pour ung denier & a quel ieu
Ce fut pour le denier a dieu et encore ſe ieuſſ dit la main sur le pot par ce dit mon denier me fuſt demeure au fort eſt ce bien laboure dieu et luy partiront enſemble ce denier la ſe bon leur ſemble car ceſt tout quant quilz en auront ia ſi bien chanter ne ſcauront ne pour crier ne breſter
Comment la il voulu preſter luy qui eſt ung homs ſi rebelle
Par ſaincte marie la belle ie lay armer et blaſonner ſi quil le ma presque donner ie luy diſoye que ſon feu pere fut ſi vaillant. ha fais ie frere queſtes vous de bon parentaige vous eſtes fais ie du lignaige
dicy entour plus alouer mais ie pniſſe dieu auouer ſil neſt attrait dune peaultraille le pls rebelle villenaille qui ſoit ſe croy ie en ce royaulme ha fais ie mon amy guillaume que reſemblez vous bien ce chiere et du tout a voſtre bon pere dieu ſcait comme ieſchaffauldoye et a la fois ientrlardoye en parlant de la drapperie et puis fais reſaincte marie comment preſtoit il doulcement ſes denrees ſi humblement Ceſtes vous fais ie tout crachies touteffois on euſt arrachie les dens du villain marſouyn ſon feu pere et du babouyn le filz.auant quil en preſtaſſent mais au fort ay ie tant brette et parle quil men a preſte ſix aulnes
Voire aiamais rendre
Ainſi le deuez vous entendre rendre. on luy rendra le dyable
Il meſt souuenu de la fable du corbiau qui eſtoit aſſis ſur une croix de cinq ou ſix
toiſes de hault le quel tenoit Ung fromage au bec la benoit Ung renard qui vit ce froumaige penca a luy comment lauraige lors ſe miſt seſſoubz le corbeau ha fiſt il tant as le corps beau et ton chant plain de melodie Le corbeau par ſa cornardie en oyant ſon chant ainſi vanter ſi ouvrit le bec pour chanter et ſon fromaige chet a terre et maiſtre renard le vous ſerre a bonnes dens et ſi lemporte ainſi eſt il ie men fais forte de ce drap vous lavez happe par blaſonner et ettrappe eb lui dſant de beu langaige comme fiſt renard du froumaige vous len avez prins par la moe
Il doit venir manger de loye mais vecy qui lous faultdra faire ie ſi certain quil vienfra braire pour auoir argent promptement iay penſe bon appointtement il couuient que ie me couche comme malade ſur ma couche et quant il viendra vous direz ha parlez bas. et gemirez en faiſant une chere fade las ferez vous il eſt malade paſſe deux moys ou ſix ſepmaines et ſi vous dit ce ſont trudaine il vient dauec moy tout venant helas ce neſt pas maintenant ferez vous quil fault rigoler et le me laiſſez flageoler car iul nen aura aultre choſe
Par lame qui en moy repoſe ie feray treſ bien la maniere mais ſe vous rencheez arriere que iuſtice vous en repreigne ie me doubte quil ne vous preigne pis la moitie que laultre fois
Or paix ie ſcay bien que ie fais il fault faire ainſi que ie dy
Souviengne vous du ſamedi pour dieu qu’on vous pilloria vous ſcavez que chaſcun cria ſur vous pour voſtre tromperie
Or laiſſez celle baverie il viendra nous regardons leure il fault que ce drap nous demeure Je men vois coucher
Allez doncques
Or ne riez point
Rien quiconques mais pleurereay a chaudes larmes
Il nous fault eſre tous deux fermes affin quil ne ſen apercoiure
Je croy quil eſt temps que ie boiue pour men aller. he non feray ie doy boire et ſi mangeray
De loye par ſaint mathelin chiez maiſtre pierre pathelin et la receuuray ie pecune ie happeray la une prune a tout le moins ſans rien deſpendre Je y bois ie ne puis plus rien vendre hau maiſtre pierre
helas ſire pour dieu ſe vous voulez rien dire parlez plus bas
Dieu vous gart dame
Ha. plus bas
Et quoy
Bon gre mamae
Queſt il
Las ou doit il eſtre
Le qui
Ha ceft mal dit mon maiſtre ou il eſt dieu par ſa grace le ſache il garde la place ou il eſt le poure martir unze ſepmaines ſans partir
De qui
Pardonnez moy ie noſe parler hault ie croy quil repose Il eſt ung petit aplomme helas il eſt ſi aſſomme le poure homme
Qui
Maiſtre pierre
Quoy neſt il pas venu querre ſix aulnes de drap maintenant
Qui luy
il en vient tout venant na pas la moitie dung quart dheure deliurez moy dea. ie demeure
beaucop ſa ſans plus flageoler mon argent
hee ſans rigoler il neſt pas temps que len rigole
Sa mon argent eſtes vous folle il me fault neuf frans
Ha guillaume il ne fault point couuir de chaume yey me bailliez ſes brocars alez ſorner voz coquars a qui vous vouldrez iouer
Je ne puiſſe dieu deſauouer ſe ie may neuf frans
helas ſire chaſcun na pas ſi fain de rire comme vous ne de flagorner
Dittes ie vous prie ſans ſorner par amour faictes moy venir maiſtre pierre
Meſauenir vous puiſt il et eſſe a meſhuy
Neſſe pas ceans que ie ſuis chez maiſtre pierre pathelin
Ouy le mal ſaint mathurin ſans le mien au cuer vous tienne parlez bas
Le dyable y aduiengne ne loſeray ie demander
A dieu ne puiſſe commander bas ſe voulez qui ne ſeſueille
Quel bas voulez vous en loreille ou au fons du puis ou de la caue
He dieu que vous auez de baue au fort ceſt touſiours voſtre. guiſe
Le dyable y ſoit quant ie mauiſe ſe voulez que ie parle bas dittes ſa. quant et debas ytelz ie ne lay point aprins
vray eſt que maitre pierre a prins ſix aulnes de draop au iour dhuy
Et queſſe cy eſſe a meſhuy dyable y ait par aga que prendre ha ſire que len le puiſt prendre qui ment. il eſt en tel parti le poure homme quil ne partit du lit ya unze ſepmaines nous baillez vous de voz trudaines maintenant en eſſe rayſon vous vuiderez de ma maiſon par les angoiſſes dieu moy laſſe
Vous diſiez qie ie parlaſſe ſi bas ſaincte benoiſte dame vous criez
Ceſte vous par mame qui ne parlez forsque de noiſe
Dittes affin que ie men voise baillez moy
Parlez bas ferez
Mais vous meſmes leſueillerez vous parlez plus hault quatre fois par le ſang bieu que ie ne fais ie vous requier quon me delure
Et queſſe cy eſtes vous yure ou hors du ſens dieu noſtre pere
yure maugre en ait ſaint per vecy une belle demande
helas plus bas
Je vous demande pour ſix aulners bon gre ſaint george de drap dame
On vous le forge et a qui lavez vous baille
A luy meſme
Il eſt bien taille dauoir drap helas ie ne hobe il na nul meſtier dauoir robe iamais robe ne veſtira
que de blanc ne me partira dont il eſt que les pies devant
Ceſt douc depuis ſoleil leuant Car iay a luy parle ſans faultre
Vous auez la voix ſitreſhaulte parlez plus bas en charite
Ceſte vous par verite vous meſmes en ſanglante eſtraine par le ſang bieu vecy grant paine qui me paiaſt ie men alaſſe par dieu oncques que ie preſtaſſe ie nen touue aultre choſe
Guillemette ung peu deaue roſe hauſſez moy ſerrez moy derriere tout a qui parle ie leſguiere a boir frotez moy la plante
Je los la
Voire
Ha meſchante
viens ſa tauois ie fait ouurir ſes feneſtres vien moy couuir oſte ſes gens noirs marmara carimari carimara amenez les moy amenez
Queſſe comment vous demenez eſtez vous hors de voſtre ſens
Tu ne vois pas ce que ie ſens vela ung moiſne noir qui vole prens le bailles luy une eſtolle au chat au chat comment il monte
Et queſſe cy na vous pas honte Et par dieu ceſt trop remue
Ces phiſiciens mont tue de ſes broulliz quilz mont fait boire et touteſfois les fault il croire ilz en œuurent comme de cire
Helas venez veoir beau ſire il eſt ſi treſ mal pacient
Eſt il malade a bon eſſient
puis orains quil vint de la foire
De la foire
Par ſaint iehan voire ie cuide quil y a eſte du drap que ie vous ay preſte il men fault largent maiſtre pierre
Ha maiſtre iehan plus dur que pierre iay chie deux petites crotes noires rondes comme pelotes prendray ie ung aultre criſtere
Et que ſcay ie quen ay ie a faire neuf frans my fault ou ſix eſcus
Ces trois maoceaux noirs et lecuz les mappelles vous pilloueres il mont gaſte les machoueres pour dieu ne men faictes plus prēdre maiſtre iehan ilz ont fait tout rendre ha il neſt choſe plus amere
Non ont parlame de mon pere mes neufz frans ne ſont point rendus
par mi le col ſoyent pendus Telz gens qui ſont ſi empeſchables alez vous en de par les dyables puis que de par dieu ne peult eſtre
Par celluy dieu qui me fiſt naiſtre iauray mon drap ains que ie fine ou mes neuf frans
Et mon orine vous dit elle point que ie meure helas pour dieu quoy quil demeure que ie ne paſſe point le pas
Alez vous en neſſe pas mal fait de ly tuer la teſte
Dame dieu en ait mal feſte ſix aulnes de drap maintenant dittes eſſe choſe aduenant par noſtre foy que ie les perde
Se peuſſiez eſclaircir ma merde maiſtre iehan elle eſt ſitreſdure que ie ne ſcay comment ie dure
quant elle yſt hors du fondement
Il me fault neuf frans rondement que bon gre ſaint pierre de rom me
Helas tant tormentez ceſt homme et comment eſtes vous ſi rude vous veez clerement quil aude que vous ſoyez phiſicien helas le poure chreſtien a aſſes de male meſchance unze ſepmaines ſans laſchance a eſte illec le poure homme
Par le ſang bieu ie ne ſcay comme ceſt accident luy eſt venu et auons marchande enſemble a tout le moins cõme il me ſemble ou ne ie ſcay que ce peult eſtre
par noſtre dame mon doulx maiſtre vous neſtes pas en bonne memoire ſans faulte ſe me voulez croire vous irez ung peu repoſer moult de gens pourroient gloſer
que vous devez pour moi ceans alez hors. les phiſiciens viendront ycy tout en preſence ie ne cure que len y penſe a mal. car ie my penſe point
Et maugre bien ſuis ie en ce point par la teſte bien en cuidoye encor navez vous point doye
Ceſt tref belle demande ha ſire ce neſt pas viande pour malades mangez voz oes ſans vous venir iouer des moes par ma foy vous eſtes trop aiſe
Je vous prie quil ne vous deſplaise car ie cuidoye fermement encor par le ſacrement dieu dea or ie vois ſcavoir ie ſcay bien que icn doy auoir ſix aulnes tout en une piece mais ceſte femme me depiece de tous poins mon entendement il les a eues vrayment
Mon a dea il ne ſe peult ioindre iay veu la mort qui le vient poindre au mains ou ille contrefait etſi a il les print de fait et les miſt deſſoubz ſon eſſelle par ſaincte marie la belle non a ie ne ſcay ſe ie ſonge ie nay point aprins que ie donge mes draps en dormant ne veillant a nul tant ſoit mon bien veillant ie ne les euſſe point creues par le ſang bieu il les a eues par la mort non a ſe tiens ie non a mais a quoy donc en viengne ſi a par le ſang noſtre dame meſchoir puiſt il de corps et dame ſe ie ſoye qui ſauroit a dire qui a le meilleur ou le pire deulx ou de moy ie ny doy goute
Sen eſt il ale
Paix ieſcoute ne ſcay quoi qui va flageolant il ſen va ſi fort grumelant qui ſemble qui poye reſuer
Il neſt pas temps de me leuer comme eſt il arriue a point
Je ne ſcay ſil reviendra point nenny dea ne bougez encore noſtre fait ſeront tout freloire ſi vous trouuoit leue
Saint george queſt il venu a bonne forge luy qui eſt ſi treſmeſcreant il eſt en luy trop mieulx ſeant que ung crucifix en ung monſtier
En ung tel or villain brutier oncq lart es pois ne cheut ſi bien quoy dea il ne faiſoit rien aux dimenches
Pour dieu ſans rire ſil venoit il pourroit trop nuyre ie men tiens fort quil reviendra
Par mon ſerment il ſen tiendra qui vouldra mais ie ne pourroye
Et par le ſaint ſoleil qui raye ie retourneray qui quen grouſſe chiez ceſt advocat deau doulce he dieu quel retraieur de rentes que ſes parens ou ſes parentes auoient vendus. or par ſaint pierre il a mon drap le faulx tromperre ie luy baille en ceſte place
Quant me souuient de la grimace qu’il faiſoit en vous regardant ie ry il eſtoit ſi ardant de demander
Or paix riace ie regnie bieu que ia ne face ſil quenoit quon vous ouyſt au tant vauldroit qu’on ſen fouyſt il eſt ſi treſbarbatif
Et ceſt advocat potatif a trois lerons et trois pſeauſmes et tient il les gens pour guillaumes il eſt par dieu auſſi pendable comme ſeroit ung blanc prenable
il a mon drap ou ie regnie bien et ma il ioue de ce ieu haula ou eſtes vous fouye
Par mon ſerment il ma ouye il ſemble quil doye de ſuer Je feray ſemblant de reſuer alez la
Comment vous criez
Bon gre en ait bien vous riez ſa mon argent
Saincte marie de quoy cuidez vous que ie rie il nya ſi dolent en la feſte il ſen va oncques telle tempeſte ne ouyſtes ne tel frenaiſie Il eſt encor en reſuerie il reſue il chante il fairoulle tant de langaiges et barbouille il ne viura pas une demye heure par ceſte ame ie rie & pleure enſemble
Je ne ſcay quel rire ne quel plourer a bref vous dire il fault que ie ſoye paye
De quoy. eſtes vous deſuoye recommancez vous voſtre verue
Je nay point aprins quon me ſerue de tel mtz zn mon drap vendant me voulez vous faire entendant de vecies que ce ſont lanternes
Sus toſt la royne des guiternes a coup quelle me ſoit aprouchee ie ſcay bien quelle eſt acouchee de vingt & quatre guiterneaux enfans a labbe diverneaux Il me fault eſtre ſon compere
Helas penſez a dieu le pere mon amy non pas en guiternez
He quel bailleur de baluvernes ſont ce cy or toſt que ie ſoye paye. en or ou en monnoye
De mon drap que vous auez prins
He de a ſe vous auez meſprins une fois ne ſuffiſt il mye
Savez vous quil eſt belle amye maiſt dieu ie ne ſcay quel meſprendre mais quoi il ciuuient rendre ou pēdre quel tort vous fais ie ſe ie vien ceans pour de mander le myen que bon gre ſaint pierre de romme
Helas tant tort mentez ceſt homme ie voy bien a voſtre viſaige certes que vous neſtes pas ſaige par ceſte pechereſſe laſſe ſe ieuſſe aide ie vous liaſſe vous eſtes treſtout forcene
Helas ienraige que ie nay mon argent
Ha quelle nicette ſeignez vous benedicite faictes le ſigne de la croix
Or regnie ie bieu ſe ia croix
de lannee drap quel malade
Mere de dieu la coronade par fye y men vuol anar or regnie biou oultre la mar ventre de diou zen dit gigone caſtuy carrible et res ne done ne carrilaine fuy ta none que de largent il me ſone auez entendu beau couſin
Il euſt ung oncle lymoſin qui fut frere de ſa belle ante ceſt ce qui le fait ie me vante gergonner en lomoſinois
Dea il ſen vint en tapinois a tout mon drap ſoubz ſon eſſelle
Venez ens doulce damiſelle et que ceult ceſte carpaudaille alez en arriere merdaille ſa toſt ie vueil devenir preſte or ſa que le dyable y puiſt eſtre en chelle vielle preſterie et fault il que le preſtre rie
Quant il deuſt chanter ſa meſſe
Helas helas lheure ſa preſſe quil fault ſon dernier ſacrement
Mais comment parle il proporement picart dont vient tel cocardie
Sa mere fuſt de picardie pource le parle il maintenant
Dont viens tu careſine prenant vuacarme lief godeman etlbelic beqigluhe golan henrien henrien conſelapen ych ſalgneb nede que maignen grile grile ſcohehonden zylop zylop en mon que bouden diſtriclien vnen deſen verſen inat groet feſtal ou truit denherſen en vuacte vuile comme trie cha a dringuer ie vous en prie quoy act ſemigot yane et quon my mette ung peu de ane vuſte vuille pour le frimas faictes venir ſire thomas
tantoſt qui me confeſſera
Queſt cecy il ne ceſſera huy de parler diuers langaiges au moins quil me baillaſt ung gage ou mon argent ie men alaſſe
Par les angoiſſes dieu moy laſſe vous eſtes ung bien diuers homme que voulez vous ie ne ſcay comme vous eſtes ſi fort obſtine
Or cha renouart au tine he dea que ma couille eſt pelouſe elle ſemble une catepelouſe ou a une mouſque a miel he parlez a moy gabriel les playes dieu queſſe qui ſataque amen coul eſſe une vaque une mouſque ou un eſcaſbot he dea ie le mau ſaint garbot ſuis des foyreux de baieux iehan du quemin ſera ioyeulz mais qui ſache que ie le ſee hee par ſaint miquiel ie here voulentiers a luy une fes
Comment peult il porter le fes de tant parler ha il ſa folle
Celluy qui la print a leſcole eſtoit normant ainſi aduient quen la fin il luy en ſouuient il ſen va
Ha ſaincte marie vecy la plus grant reſuerie ou ie fuſſe onques mes boute iamais ne me fuſſe doubte quil neuſt huy eſte a la foire
Vous le cuidez
Sainct iaques voire mais iapercoys bien le contraire
Sont il ung aſne qui iorre braire alaſt alaſt couſin a moy ilz le ſeront en grant eſmoy le iour quant ne te verre il couuient que ie te herre car tu mae fait grant trichery
Ton fait il ſont tout trompery ha oul danda oul en reuezeie orfha en euf
Dieu vous aiſt
Huis oz bez ou dront nos badon digaut an tan en hol madon empedif dich guicebnuan quez queurent ob dre douchama men ez caher hoz vouzelou eny obet rehet crux dan hol con fo ol oz meru il grant naron aluzen archet apyſy har cals amour ha coureiſy
Helas pour dieu entendez y il ſen va comment il guerguile mais que dyable eſt ce quil barbouille ſaincte dame. dame commēt i barbote par le corps dieu il barbelote ſes motz tant quon ny en ent rien il ne parle pas creſtien ne nul langaige qui apere
Ce fut la mere de ſon pere qui fut attraire de bretaigen il ſe meurt cecy nous enſeigne quil fault ſes derniers ſacremens
He pargigon tu te mens vualx ce deu couille de lorraine dieu te mette en hote ſeumaine tu ne vaulx mie une vielz nat va ſanglante hote ſanat va foutre va ſanglant paillart tu me refais trop le graillart par la mort bieu ſa vien ten boire et baille moy ſtan grain de poire car vrayement il le mangera et par ſaint george il bura a ty que veulx tu que ie die dy viens tu nient de picardie iaques nient ce ſont ebobis et bon a dies fit vobis magifier amantiſſime pater reuerendiſſime quomodo brulis que noua pariſius non ſunt oua qui petit ille mercator dicat ſibi quod trufator
Ille qui in letto lacet vult ei dare ſi placet de ora ad comendendum ſi ſit bona ad edendum pete ſibi ſine mora
Par mon ſerment il ſe mourra tout parlant comment il eſcume veez vous pas comme il eſtime haultrement la divinite elle ſen vaſon humanite or de mourray ie poure et laſſe
Il fuſt bon que ie men alaſſe auant quil euſt paſſe le pas ie boubre quil ne voulſiſt pas vous dire a ſon treſpaſſement deuant moy ſi priueement aucuns ſecretz par auenture pardonnez moy car ie vous iure que ie cuidoye par ceſte ame quil euſt en mon drap. a dieu dame pour dieu quil ne ſoit pardonne
Le benoiſt iour vous ſoit donne ſi ſoit a la pour dolente
Par ſaincte marie la gente ie me tiens plus eſbaubely que oncques. le dyable en lieu de ly a prins mon drap pour moy tenter benedicite atenter ne puiſt il ia a ma perſonne et puis quainſi va ie le donne pour bien a quiconques la prins
Auant vous ay ie bien aprins or ſen va il le beau guillaume dieux auil a deſſoubz ſon heaum de menues concluſions moult luy viendra dauiſions par nuyt quant il ſera couche
Comment il a eſte mouche nay ie pas fait mon deuoir
Par le corps dieu a dire veoir vous y auez treſbien ouure au moins auons nous recouure aſſes drap pour faire des robbes
quoy dea chaſcun me paiſt de lobes
chaſcun men porte mon auoir et prent ce quil en peult auoir or ſuis ie ſe roy des meſchans meſment les bergierd des champs me cabuſent ores le mien a qui iay touſiours fait du bien il ne ma pas pour bien gabbe il en viendra au pielabbe par la benoiſte couronnee
Dieu vous doint benoiſte iournee et bon veſpre mon ſeigneur doulx
Ha eſtu la truant merdoulx quel bon varlet mais a quoy faire
Mais quil ne vous vueille deſplaire ne ſcay quel veſtu de roie mon bon ſeigneur tout de roie qui tenoit ung fouer ſans corde ma dit mais ie ne me recorde point bien au vray que ce petit eſtre il ma parle de vous mon maitre ie ne ſcay quelle adiournerie quant a moy par ſaincte marie ie ny entens ne gros ne greſle
Il ma brouille de pelle meſle de brebis a de releuee et ma fait une grant leuee de vous mon maiſtre de boucler
Se ie ne te ſcay emboucler tout maintenant deuant le iuge ie prie a dieu que le deluge coure ſur moy et la tempeſte iamais tu naſſomeras beſte par ma foy quil ne ten ſouuiengne ſix aulnes dis ie leſſomage de mes beſtes et le dommage que tu mas fait depuis dix ans
Ne croiez pas les meſdiſans mon bon ſeigneur car par ceſte ame
Et par la dame que len clame tu les rendras au ſamedi mes ſix aulnes de drap ie dy ce que tu as prins ſur mes beſtes
quel drap ha mon ſeigneur vous eſtes ce croy ie courrouſſe daultre choſe
par ſaint leu mon maitre ie noſe riens dire quant ie vous regarde
Laiſſe men paix. vaten & garde ta iournee ſe bon te ſemble
Mon ſeigneur acordons enſemble pour dieu que ie ne plaide point
Va. ta beſongne eſt en bon point vaten. ie nene acorderay par dieu. ne men appointeray quainſi que le iuge fera a voy chaſcun me trompera meſsouen ſe ie ny pouuoye
A dieu ſire qui vous doint ioye il fault donc que ie me de ſende ail. alema
On me pende ſil ne reuient par my la gorge
Et non fait que bon gre ſaint george ce feroit bien au pis venir
dieu yſt dieu puyſt aduenir
Dieu te gard comprains que te fault
On me piquera en deſault ſe ie ne vois a ma iournee monſeigneur a de releuee et ſil vous plaiſt vous il vendrez mon doulx maiſtre et me deffendrez ma cauſe car ie ny ſcay rien crie vous payeray treſ bien pourtant ſe ie ſuis mal veſtu
Oi vien ca et parles ques tu ou demandeur ou deffendeur
Jay a faire a ung entendeur entendez vous bien mon doulx maiſtre a qui iay longtemps meme paiſtre ſes brebis & les gardoye par mon ſerment ie regardoye quil me paroit petitment diray ie tout
Dea ſeurement a ſon conſeil doit on tout dire
Il eſt vray et verite ſire que ie les y ay aſſommees tant que pluſieurs ſe ſont paſinees mainteſfois et ſont cheues mortes tant fuſſent elles ſaines & fortes et puis ie luy faiſoye entendre affin quil ne men peuſt reprendre quilz miouroyent de la clauelee ha fait il ne ſoit plus meſlee auer les aultres gette la voulentiers fais ie mais cela ſe farſoit par une aultre voye car par ſaint iehan ie les mangoye qui ſauroye bien la maladie que voulez vous que ie vous die iay cecy tant continue ien ay aſſomme et tue tant quil ſen eſt bien apperceu et quant il ceſt trouue deceu maiſt dieux il ma fait eſpier car on les oyt bien hault crier entendez vous quant on le fait or ay ie eſte prins ſur le fait ie ne le puis iamais nyer ſi vous vouldroye bien prier
pour du mien iay aſſes finance que nous deux luy baillons lauance ie ſcay bien quil ha bonne cauſe mais vous trouuerez bien clauſe
ſe voulez quil aura mauuaiſe
Par ta foy ſeras tu bien aiſe que donras tu ſe ie renuerse
le droit de ta partie aduerſe et ſe len ten enuoye aſſoubz
Je ne vous payeray point en ſolz mais en bel or ala couronne
Donc auras tu ta cauſe bonne et fuſt elle la moitie pire tant mieulx hault et plus toſt lempire quant ie veuls mon ſens applicquer que tu me orras bien deſclicquer quant il aura fait la demande par le ſaint ſang bien precieux tu es aſſes malicieux pour entendre bien la cautelle comment eſſe que len tappelle
Par ſaint mor thibaut laignelet
Laignelet maint agneau de let luy as rabaſſe a ton maiſtre
Par mon ſerment il peult bien eſtre que ien ay mangie plus de trente en trois ans
Ce sont dix de rente pour tes dez & pour ta chandelle ie croy que luy bailleray belle penſes tu quil puiſſe trouuer ſur piez ſes fais par qui prouuer ceſt le chef de la plaiderie
Prouuer ſire ſaincte marie par tous les ſainctz de paradis pour ung il en trouueras dix qui contre moy deſpoſeront
Ceſt ung cas qui fort deſront ton fait. Vecy reque ie penſoye ie ne faindray point que ie ſoye des riens ne que ie te veiſſe oncques
Ne ferez dieins
Non rien quelconques mais vecy quil eſconuiendra ſe tu parles teprendra coup a coup aux poſicions et en telz cas confeſſions ſont ſi treſ priudiciables et nuyſent tant que ce ſont dyables pour ce cecy qui fera ia toſt quant on tapellera pour comparoire en iugement tu ne reſpondras nullement fors lre pour rien que len te die et ſil auient quon te mauldie en diſant. he cornard puant dieu vous met en mal an truant vous mocquez vous de la iuſtice dy bee. ha feray ie il eſt nice il cuide parle a ſes beſtes mais ſilz deuoyent rompue leurs teſtes que aultre mot nyſſe de te bouche garde ten bien
Le fait me touche ie men garderay vrayement
Et le feray bien proprement ie le vous prometz et afferme
Or ty garde riens te bien ferme a moy meſme pour quelque choſe que ie te die ne propoſe ſi ne reſpondz aultrement
Moy. nenny par mon ſacrement dittes hardiement que ia folle ſe ie dy huy aultre parolle a vous na quelque aultre perſonne pour quelque mot que len me ſonne fois bec que vous mauez aprins
Par ſaint iehan ainſi ſera prins ton aduersaire par la moe mais auſſi fais que ie me loue quant ce ſera fait de ta paye
Mon ſeigneur ſe ie ne vous paye a voſtre mot ne croiez iamais mais ie vous prie voiez diligamment a ma beſongne
Par noſtre dame de boulongne
Je tien que le iuge eſt aſſis car il ſe ſiet touſiours a ſix heures. ou illec enuiron or vien apres moy nous niron nous deux enſemble pas en voye
Ceſt bien dit affin quon ne voye que vous ſoyez mon advocat
Noſtre dame moquin moquart ſe tu ne payes largent
Dieux. avoſtre mot vrayement mon ſeigneur et nen faictes doubte
He dea ſil ne pleut il degoutte au moins auray ie ung epinaoche iauray de luy ſil chet en coche ung eſcu ou deux pour ma paine ſire dieu vous doint bonne aſtraine et ce que voſtre cueur de ſire
Vous ſoyez le bien venuſire or vous couurez ſa prenez place
Dea ie ſuis bien ſauf voſtre grave
je ſuis ycy plus a de liure
Sil y a riens quon ſe deliure tantoſt affin que me lieue
Mon advocat vient qui acheue ung peu de choſe auil faiſoit monſeigneur et ſi vous plaiſoit vous ferez bien de la tendre
He dea iay ailleurs a entendre ſe voſtre partie eſt preſente de liurez vous ſans plus datente et neſtes vous pas demandeur
Si ſuis
Ou eſt deffendeur eſt il cy preſent en perſonne
Ouy. veez le la qui ne ſonne mot. mais dieu ſcet quil en penſe
Puis que vous eſtes en preſence vous deux faictes voſtre demande
Vecy doncques que luy demande monſeigneur il eſt verite que pour dieu et en charite ie lay nourry en ſon enfance et quant ie vis quil euſt puiſſance daler aux champs pour abregier ie le mis a garder mes beſtes mais auſſi vray comme vous eſtes la aſſis monſeigneur le iuge il en a fait ung tel deluge de brebis et de mes moutons que ſans faulte
Or eſcoutons Eſtoit il point voſtre aloue
Voire car ſil ceſtoit ioue a le tenir ſans alouer
Je puiſſe dieu de ſuyoer ſe ce neſtes vous ſans faulte
Comment vous tenez la main haulte
Ouy. elles me font celle guerre quoncques mais ne ſenty tel raige ie noſe leuer le viſaige pour dieu faictes le proceder
Quant acheuer de plaider ſus coucluez apeertement
Ceſt il ſans aultre vrayement par la croix au dieu ſeſtendit ceſt a vous a qui ie vendi ſix auſnes de drap maiſtre pierre
Queſſe quil dit de drap
Il erre il cuide a ſon propos venir et il ny ſcet plus aduenir pource quil ne la pas aprins
Pendu ſoye ie ſe aultre la prins mon drap par la ſanglante gorge
Comment le meſchāt hōme forge de loing pour fournir ſon libelle il veukt dire eſt il bien rebelle que ſon bergier auoit vendu la laine ie lay entendu dont fut fait le drap de ma robe comme ſil diſt quil le deſrobe et quil luy a emble les laines de ſes brebis
Male ſepmaine menuoye dieu ſe vous ne laiiez
Paix de par le dyable vous lauez et ne ſcauez vous reuenir a voſtre propos ſans tenir La court de telle baverie
Je ſans mal et fault que ie rie il eſt defia ſi empreſſe quil ne ſcait ou il a laiſſe il fault que nous luy reboutons
Sus reuenons a ſes moutons quen fuſt il
Il print ſix aulnes de neuf frans
Sommes nous beciaunes ou cornards ou cuidez vous eſtre
Par le ſang bieu il vous fait paiſtre queſt il bon homme par ſa mine mais ie los quon epamine ung bien peu ſa partie aduerſe
Vous dittes bien il le conuerſe il ne peult quil ne le congnoiſſe bien cady
Bee
Vecy angoiſſe quel bee eſſe cy. ſuis ie chieure parle a moy
Bee
Sanglante ſieure
te doint dieu. et te mocques tu
Croiez quil leſt fol ou teſtu ou quil cuide eſtre entre ſes beſtes
Or regnie ie bieu ſe vous neſtes celluy ſans aultre qui lauez en mon drap ha vous ne ſcauez monſeigneur par quelle malice
Et taiſiez cous eſtes vous nice laiſſez en paix ceſte aſſeſſoire et venons au principal
Voire monſeigneur mais le cas me touche touteffois par ma foy ma bouche meſhuy ung ſeul mot nen dira une autre fois il en ira ainſi quil en pourra aler il le me couuient aualer ſans maſcher. or ie diſoye a mon propos comment iauoye mes brebis ie vous eu prie ſire
Pardonnez moy. ce gentil maiſtre mon bergier. quant devoit eſtre au champs. il me diſt que i auroye ſix eſcus dor quant ie vendroye dis ie depuis trois ans en ca mon bergier men commenca que loy aulment me garderoit mes brebis et ne my feroit ne dommaige ne villen nie et puis maintenant il me nye et drap et argent plainement ha maiſtre pierre vrayement ce ribault cy membloit les laines de mes beſtes et toutes ſaines les faiſoit mourir et perir par les aſſommer & ferir de gros baſtons ſur la ceruelle quant mon drap fut ſoubz ſon eſſelle il ſe miſt au chemin grant erre et me diſt que ie alaſſe querre ſix eſcus dor en ſa maiſon
Il ny a ne rime ne rayſon en tout quanc que vous rafardez queſſe cy vous entrelardez
puis dung puis daultre ſomme toute par le ſang bieu ie ny vois goute il brouille de drap et baille puis de brebis au coup la quille choſe quil die ne ſentretient
Or ie men fais fort quil retient au poure bergier ſon ſalaire
par dieu vous en, peuſſiez bien taire mon drap auſſi vray que la meſſe ie ſcay mieulx ou le bas men bleſſe que vous. ne ung aultre ne ſcauez par la teſte dieu vous luez
Queſſe quil a
Rien monſeigneur par mon ſerment ceſt le grigneur trompeur. hola ie men tairay ſe ie puis et nen parleray meſhuy pour choſe quil aduiengne
Et non mais quil vous en ſouuiengne or concluez appertement
Le bergier ne peult auſtrement reſpondre au fais que lenpre poſe ſil na du conſeil & il noſe ou il ne ſcet en demander ſi vous plaiſait moy commander que ie ſuſſe a luy ie y ſeroye
Auecque luy ie cuideroye que ce fuſt treſtoute froidure ceſt peu dacqueſt
Moy ie vous iure quauſſi nen vueil rien auoir pour dieu ſoie or ie vois ſauoir au pouret quil ene vouldra dire et ſil me ſcaura point inſtruire pour reſpondre aux faitz de partie il auroit dure partie il de cecy qui ne leſcourroit bien ca mon amy qui pourroit trouver en tens
Bee
Quel bee dea par le ſainct ſang que dieu rea es tu fol dy moy ton affaire
Bee
Quel bee oys tu tes brebis braire ceſt pour ton proffit entendz y
Bee
Et dy ouy ou nenny ceſt bien fait dy touſiours feras
Bee
Plus hault ou tu ten trouueras en grant delpens et ie men doubte
Bee
Or eſt il plus fol qui boute tel fol naturel en proces ha ſire rennoies ten a ſes brebis il eſt fol de nature
Eſt il fol (ſault) ſaueur deſture il eſt plus ſaigre que vous neſtes
Enuoyez le garder ſes beſtes ſans tout que iamais ne retourne que mauldit ſoit il qui a tourne telz folz ne ne fait aiourner
Et len fera len retourner auant que ie puiſſe eſtre ouy
Maift dieu puis quil eſt fol ouy pour quoy ne fera
he dea ſire au mains laiſſez moy auant dire et faire mes concluſions ſe ne ſont pas abuſiopns que ie vous dy ne mocqueries
Ce ſont toutes tribouileries que de plaider a ſolz ne a folles eſcoutez. a mains de parolles la court ne ſera plus tenue
Sen irons ilz ſans retenue deplus reuenir
Et quoy doncques
Reuenir. vous ne veiſtes oncques plus fol nen faictes neant treſponſe et ſil ne vault pas mieulx une once lautre. tous deux ſont folz ſās ceruelle par ſaincte marie la belle eulx deux nen ont pas ung quarat
Vous lemportaſtes par barat mon drap. ſans payer maiſtre pierre par la char bieu moy las peirre ce ne fut pas fait de preudomme
Or ie regnie ſaint pierre de romme ſil neſt fin fol ou il a folle
Je vous congnois a la parolle et a la robe & au viſaige ie ne ſuis pas fol ie ſuis ſaige pour cognoiſtre quil bien me fait
Je vous compteray tout le fait monſeigneur par ma conſience
Hee ſire impoſez leur ſilence na vous honte de tant debattre a ce bergier pour trois ou quatre vielz brebisailles ou moutons qui ne vallent pas deux boutons il en fait plus grant kyrielle
Quelz moutons ceſt une vielle ceſt a vous meſme que ie parle et vous me le rendrez par le dieu. au boulta noel eſtre ne
Veez vous ſuis ie bien aſſene il ne ceſſera huy de braire
Je luy demande
Faittes le taire et par dieu ceſt trop flageolle prenons quil ait affole ſix ou ſept ou une douzaine et mangez en ſanglante eſtraine
vous en eſtes bien meſhaigne vous auez plus que tant gaigne au temps quil les vous a gardez
Regardez ſire regardez ie luy parle de drapperie$et il reſpond de bergerie ſix aulnes de drap ou ſont elles que vous miſtez ſoubz voſtre eſſelles penſez vous point deles me rendre
Ha ſire le ferez vous pendre pour ſix ou ſept beſtes a laine au mains reprenez voſtre alaine ne ſoyez pas ſi rigoureux au poure bergier douloreuxx qui eſt auſſi nu comme ung ver
Ceſt treſbien retourne le ver le dyable me fiſt bienvendour de drap a ung tel entendeur dea monſeigneur ie luy demande
Je lafſoubz de voſtre demande et vous deffendz le procedez
Ceſt ung bel honneur de plaider a ung fol vaten a tes beſtes
Bee
Vous monſtrez bien qui vous eſtes ſire par le ſang noſtre dame
He dea monſeigneur bon gre mame ie luy vueil
Sen pourroit il taire
Et ceſt a vous que iay a faire vous mauez trompe faulſement et emporte furtiuement mon drap par voſtre beau langaige
Jen appelle en mon couraige et vous louez bien monſeigneur
Maift bien vous eſtes le grigneur trompeur monſeigneur que ie die
Ceſt une droicte cornardie
que de vous deux ce neſt que noiſe maiſt dieu ie los que ie men voiſe vaten mon amy ne retourne iamais pour ſergent qui taiourne la court ta ſoult entens tu bien
Dy grans merci
Bee
Dis ie bien vaten ne te chault autant vaille
Eſſe rayon quil ſen aille Ainſi
Ay. iay a faire ailleurs vous eſtes par trop grās railleurs vous ne my ferez plus tenir ie mens vois voulez vous venir ſouper auec moy maiſtre pierre
Je ne puis
Ha ques tu fort lierre
Dictes feray ie point paye
De quoy eſtes vous deſuoye mais qui cuide vous que ie ſoye par le ſang de moy ie penſoye pour qui ceſt que vous me prenes
Bee dea
Beau ſire or vous tenes ie vous diray ſans plus attendre pour qui vous me cuides prendre eſt ce point pour eſſecuelle loy nennin il neſt point pele comme ie ſuis deſſus la teſte
Me voules vous tenir pour beſte ceſte vous en propre perſonne vous de vous voſtre voix le ſonne et ne le crois aultrement
Moy de moy non ſuis vraiment oſtes en voſtre opinion ſeroit point iehan de noyon il me reſemble de corſage
He deable il na pas viſaige ainſi portatif ne ſi fade ne vous laiſſ ie pas malade orains dedens voſtre maison
Ha que vecy bonne raiſon malade. et quel maladie confeſſe voſtre cornadie maintenant eſt elle bien clere
Ceſtes vous en regnte ſaint pierre vous ſans aultre ie le ſcay bien pour tout vray
Car certes ce ne ſuis ie mie de vous oncq aulnes ne demie ne prins : ce ne pas le los tel
Ha ie vois veoir en voſtre hoſtel par le ſang bien ſe vous y eſtes nous nen debatrons plus nosteſtes yey ſe vous treuue la
Par noſtre dame ceſt cela
par ce point le ſcaurez vous bien dy aignelet
Bee
Vien ca vien ta beſongne eſt elle bien faicte
Bee
Ta partie eſt retraicte ne dy plus bee il nya forte luy ay ie baille beſte a eftorſe tay ie point conſeille a point
Bee
He dea on ne te orna point parle hardiement ne te chailee
Bee
Il eſt temps que ie men aille paye moy
Bee
Il dire veoir tu as treſbien fait ton debuoir et auſſi bonne contenance ce quil luy a baille lauance ceſt que tun tes tenu de rire
Bee
Quel bee il ne le faut plus sire paye moy bien & doulcement
Bee
Quel bee parle doulcement et me paye ſi men yray
Bee
Sez tu quoy il te diray ie te pry ſans plus mavaier que tu penſes de moy payer ie ne vueil plus de te baierie paye toſt
Bee
Eſſe moquerie eſſe quant tu enferas par mon ſerment tu me oairas entens tu ſe tu ne tne volles ſa argent
Bee
Tu te rigolles comment nen auray ie aultre choſe
Bee
Tu fais le rimeur en proſe et a qui vends tu tes coquilles ſoez tu quil eſt ne me babilles meſhuy de tombee et me paye
Bee
Nen auray ie aultre monnoye aqui te cuide tu iouer
ie me deuoie tant louer de toy or fais que ie men loe
Bee
Me fais tu mengier de loe maugre bien ay tant veſcu que vng bergier vng moutõ veſtu vng villain paillart me rigolte
Bee
Nen auray ie aultre parolle ſe tu le fais pour toy eſbatre dy le ne men fays plus debatre Vient ten ſouper a ma maiſon
Bee
Par ſaint iehan tu as raiſon les oiſons mainnent les eos paiſtre ot cuidoye eſtre ſur tous maiſtre de trompeur dicy et dailleurs des fort coureur et des bailleurs de paroles en payement
a rendre au iour du iugement et vng bergier des champs me paſſe par ſaint iaques ſe ie trouuaſſe vng ſergent ie te fiſſe prendre
Bee
Heu bee len me puiſſe pendre ſe ie ne vois faire venir vng bon ſergent me ſaduenir luy puſſe il ſil ne ten priſonne
Sil me treuue ie luy pardonne